b'\n_START_ARTICLE_\nVisitationszone\n_START_PARAGRAPH_\nEn visitationszone eller besigtigelses- og visitationszone er et afgr\xc3\xa6nset omr\xc3\xa5de, indenfor hvilket politiet uden en konkret mistanke om at et strafbart forhold er beg\xc3\xa5et af den p\xc3\xa5g\xc3\xa6ldende, kan visitere borgere og unders\xc3\xb8ge t\xc3\xb8j og tasker. Form\xc3\xa5let er at kontrollere, om de forbipasserende b\xc3\xa6rer ulovlige knive eller v\xc3\xa5ben p\xc3\xa5 sig. Politiet kan ogs\xc3\xa5 gennems\xc3\xb8ge biler og andre k\xc3\xb8ret\xc3\xb8jer i zonen._NEWLINE_Visitationszoner etableres med lovhjemmel i Politilovens \xc2\xa7 6, der bl.a. fastsl\xc3\xa5r at Politidirekt\xc3\xb8ren skal give en skriftlig begrundelse for etableringen af zonen, dens udstr\xc3\xa6kning og det tidspunkt, beslutningen g\xc3\xa6lder for.'